“ไทย” พบผู้ติดเชื้อ “โควิด” เพิ่ม 7 ราย เสียชีวิตอีก 2 ป่วยสะสม 2,938 คน
ต่ำสิบวันที่สอง! "ไทย" พบผู้ติดเชื้อ "โควิด" เพิ่ม 7 ราย เสียชีวิตอีก 2 ป่วยสะสม 2,938 คน
ต่ำสิบวันที่สอง! "ไทย" พบผู้ติดเชื้อ "โควิด" เพิ่ม 7 ราย เสียชีวิตอีก 2 ป่วยสะสม 2,938 คน
28 เม.ย. 2563

นายแพทย์ทวีศิลป์ วิษณุโยธิน โฆษกศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (ศบค.) แถลงสถานการณ์แพร่ระบาดของโรคโควิด-19 ประจำวันที่ 28 เม.ย.63 เมื่อเวลา 11.30 น.ที่ผ่านมา ที่ทำเนียบรัฐบาล
โดยระบุว่า ประเทศไทย พบผู้ติดเชื้อ “โควิด-19” รายใหม่เพิ่ม 7 ราย รวมผู้ป่วยยืนยันสะสม 2,938 ราย รักษาหายเพิ่ม 43 ราย
รักษาหายรวม 2,652 ราย ยังรักษาอยู่ 232 ราย
เสียชีวิตเพิ่ม 2 ราย เสียชีวิตรวม 54 ราย
สำหรับผู้เสียชีวิต ลำดับที่ 53 เป็นชายไทย อายุ 52 ปี ประกอบอาชีพธุรกิจส่วนตัว มีประวัติสัมผัสผู้ป่วยยืนยันก่อนหน้า จากการร่วมประชุมสัมมนา
โดยเริ่มป่วยตั้งแต่วันที่ 19 มี.ค. ด้วยอาการไข้ ปวดแมื่อยตามร่างกาย และวันที่ 21 มี.ค.เข้ารักษาอาการที่ รพ.เอกชนแห่งหนึ่งใน กทม. แพทย์ส่งตรวจพบว่าติดเชื้อโควิด-19 ต่อมาวันที่ 24 มี.ค.มีอาการไข้สูง 38.2 คลื่นไส้ แพทย์จึงส่งตรวจอีกครั้งก็ยังยืนยันการติดเชื้อ และวันที่ 30 มี.ค.อาการแย่ลง และมีภาวะปอดรั่ว แพทย์ต้องใส่ท่อช่วยหายใจ จนกระทั่งเสียชีวิตลงในวันที่ 27 เม.ย.จากระบบทางเดินหายใจล้มเหลว และไตวายเฉียบพลัน
ขณะที่ผู้เสียชีวิตลำดับที่ 54 เป็นหญิงไทย อายุ 63 ปี อาชีพค้าขาย เป็นเจ้าของร้านอาหาร มีหน้าที่รับเงิน มีภาวะอ้วน มีประวัติสัมผัสผู้ป่วยยืนยันก่อนหน้า ซึ่งเป็นในครอบครัว คือ สามี และหลานสาว
เริ่มป่วยเมื่อวันที่ 24 มี.ค.ด้วยอาการไข้ มึนศรีษะ เข้ารักษาตัวในคลีนิกแต่อาการไม่ดีขึ้นจึงไปเข้า รพ.ในจังหวัดภูเก็ตในวันที่ 1 เม.ย.มีไข้ หายใจเหนื่อยหอบ อ่อนเพลีย ผลตรวจยืนยันว่าติดเชื้อโควิด-19 ต่อมาอาการแย่ลงแพทย์ต้องใส่ท่อช่วยหายใจ จนกระทั่งเสียชีวิตลงในวันที่ 27 เม.ย.ด้วยอาการปอดอักเสบติดเชื้อ และระบบหายใจล้มเหลว
 